ΑΠΟΦΑΣΕΙΣ
Αριθμ. 11631
Μετονομασία της κλινικής με τίτλο: «Β' Παθολογική Προπαιδευτική Κλινική και Ειδικής Νοσολο-
γίας (π.δ. 436/1976, ΦΕΚ 165/τ.Β΄/30-6-1976 και
ΦΕΚ 2792/τ.Β΄/13-7-2018)» σε «Β' Προπαιδευτική Παθολογική Κλινική» του Τομέα Παθολογίας
του Τμήματος Ιατρικής της Σχολής Επιστημών
Υγείας του Αριστοτελείου Πανεπιστημίου Θεσσαλονίκης και καθορισμού του εσωτερικού κα-
νονισμού λειτουργίας της.
Ο ΠΡΥΤΑΝΗΣ ΤΟΥ
ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ
Έχοντας υπόψη:
1. Τις διατάξεις:
α) του άρθρου 51 του ν. 4559/2018 (ΦΕΚ 142/τ.Α΄/
3-8-2018): «Πανεπιστήμιο Ιωαννίνων, Ιόνιο Πανεπιστήμιο και άλλες διατάξεις», όπως αντικαθίσταται ο τίτλος
του Κεφαλαίου Ε' ως εξής: «ΕΡΓΑΣΤΗΡΙΑ, ΜΟΥΣΕΙΑ ΚΑΙ
ΚΛΙΝΙΚΕΣ» και προστίθεται άρθρο 28Α και 29 Α στο
ν. 4485/2017 (ΦΕΚ 114/τ.Α΄/4-8-2017) «Οργάνωση και
λειτουργία της ανώτατης εκπαίδευσης, ρυθμίσεις για την
έρευνα και άλλες διατάξεις».
2. Τη σύμφωνη γνώμη της Συνέλευσης του Τμήματος
Ιατρικής της Σχολής Επιστημών Υγείας του Αριστοτελείου Πανεπιστημίου Θεσσαλονίκης (συνεδρίαση με
αριθμό 11/27-11-2018).
3. Την απόφαση της Συγκλήτου του Αριστοτελείου
Πανεπιστημίου Θεσσαλονίκης (συν. με αριθμό 2980/20
και 21 -2-2019) για τη μετονομασία της κλινικής με τίτλο: «Β΄ Παθολογική Προπαιδευτική Κλινική και Ειδικής
Νοσολογίας (ΦΕΚ 2792/τ.Β΄/13-7-2018) σε «Β΄ Προπαιδευτική Παθολογική Κλινική» του Τομέα Παθολογίας του
Τμήματος Ιατρικής της Σχολής Επιστημών Υγείας του
Αριστοτελείου Πανεπιστημίου Θεσσαλονίκης και καθορισμού του εσωτερικού κανονισμού λειτουργίας της.
4. Το με αριθμό 18644/18-2-2019 έγγραφο της Γενικής
Διεύθυνσης Οικονομικών Υπηρεσιών με το οποίο βεβαιώνεται ότι από τις διατάξεις του εσωτερικού κανονισμού
λειτουργίας της κλινικής δεν προκαλείται δαπάνη σε βάρος του Τακτικού Προϋπολογισμού ή του Προγράμματος
Δημοσίων Επενδύσεων του Αριστοτελείου Πανεπιστημίου Θεσσαλονίκης, αποφασίζουμε:
Την μετονομασία της κλινικής με τίτλο: «Β' Παθολογική Προπαιδευτική Κλινική και Ειδικής Νοσολογίας (ΦΕΚ
2792/τ.Β΄/13-7-2018)» σε «Β΄ Προπαιδευτική Παθολογική
Κλινική» του Τομέα Παθολογίας του Τμήματος Ιατρικής
της Σχολής Επιστημών Υγείας του Αριστοτελείου Πανεπιστημίου Θεσσαλονίκης και καθορισμού του εσωτερικού
κανονισμού λειτουργίας της.
Άρθρο 1
Γνωστικό Αντικείμενο
Η «Β΄ Προπαιδευτική Παθολογική Κλινική» όπως μετονομάζεται η «Β΄ Παθολογική Προπαιδευτική Κλινική
και Ειδικής Νοσολογίας» του Τομέα Παθολογίας του
Τμήματος Ιατρικής του Αριστοτελείου Πανεπιστημίου
Θεσσαλονίκης, η οποία ιδρύθηκε με το π.δ. 436/1976,
ΦΕΚ 165/τ.Β΄/30-6-1976 και καθόρισε των εσωτερικό
κανονισμό της με το ΦΕΚ 2792/τ.Β΄/13-7-2018, εξυπηρετεί διδακτικές, ερευνητικές και κλινικές ανάγκες στο
γνωστικό αντικείμενο της Παθολογίας, καθώς και των
ειδικοτήτων και εξειδικεύσεων της Παθολογίας, όπως
η Αιματολογία, η Καρδιολογία, η Γαστρεντερολογία, η
Ρευματολογία, η Αλλεργιολογία, η Αρτηριακή Υπέρταση
και ο Σακχαρώδης Διαβήτης.
Τμήματα, Μονάδες και Εργαστήρια που Λειτουργούν
εντός της Κλινικής υπό την ενιαία Διεύθυνση του Διευθυντού της Κλινικής:
α) Αιματολογικό Τμήμα που περιλαμβάνει: Γενική Αιματολογία - Διαταραχές αιμόστασης - Αιμορροφιλικό
Κέντρο Βορείου Ελλάδος - Ειδικό αιματολογικό εργαστήριο,
β) Γαστρεντερολογικό Τμήμα με εργαστήριο ενδοσκοπήσεων,
γ) Αλλεργιολογικό Τμήμα,
δ) Ρευματολογικό Τμήμα,
ε) Ομώνυμο εργαστήριο της κλινικής που περιλαμβάνει εργαστήριο ισοτόπων,
στ) Διαβητολογικό Τμήμα - Διαβητολογικό Κέντρο και
ζ) Μονάδα Αρτηριακής Υπέρτασης με εργαστήριο
κλινικής και βασικής έρευνας.
Άρθρο 2
Εσωτερικός Κανονισμός
Ο Εσωτερικός Κανονισμός της Κλινικής καθορίζεται
με τα επόμενα άρθρα.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
8 Απριλίου 2019
ΤΕΥΧΟΣ  ΔΕΥΤΕΡΟ
Αρ. Φύλλου 1155
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1155/08.04.2019
Άρθρο 3
Αποστολή-Σκοπός-Τομείς Δραστηριότητας
1. Η «Β΄ Προπαιδευτική Παθολογική Κλινική» έχει ως
σκοπό:
α) Την κάλυψη των διδακτικών και ερευνητικών αναγκών του Τμήματος Ιατρικής, καθώς και των άλλων Σχο-
λών και Τμημάτων του Πανεπιστημίου Θεσσαλονίκης,
σε προπτυχιακό και μεταπτυχιακό επίπεδο, σε θέματα
που εμπίπτουν στα αντικείμενα δραστηριότητας της
Κλινικής, όπως αυτά προσδιορίζονται στο άρθρο 1 του
παρόντος.
β) Την εξυπηρέτηση των διαφόρων κοινωνικών αναγκών, όταν και όποτε ζητείται συγκεκριμένη συνδρομή
που ανήκει στα θέματα με τα οποία ασχολείται η κλινική.
γ) Την ειδίκευση ιατρών, νοσηλευτών καθώς και άλλων
λειτουργών των κλάδων υγείας και τη συνεχή εκπαίδευση και επιμόρφωση αυτών.
δ) Την παροχή περίθαλψης και νοσηλείας σε ασθενείς
με νοσήματα που εμπίπτουν στα γνωστικά αντικείμενα
της Κλινικής.
ε) Την εκτέλεση κλινικών, πειραματικών και ερευνητικών προγραμμάτων με σκοπό τη μελέτη της Παθολογίας,
των ειδικοτήτων και εξειδικεύσεων της Παθολογίας, καθώς και την αναζήτηση νέων τεχνικών και θεραπευτικών
μεθόδων.
στ) Τη συνεργασία και ανταλλαγή επιστημονικών γνώσεων με άλλα ακαδημαϊκά ερευνητικά ιδρύματα της ημε-
δαπής ή της αλλοδαπής.
ζ) Τη συνεργασία με ευρωπαϊκούς και διεθνείς οργανισμούς για την πραγματοποίηση ερευνών, εκπαιδευτικών
προγραμμάτων και γενικών δραστηριοτήτων συναφών
με τα επιστημονικά αντικείμενα της κλινικής.
η) Την οργάνωση σεμιναρίων, συμποσίων, συνεδρίων,
διαλέξεων με σκοπό την ενημέρωση του ιατρικού και
λοιπού προσωπικού της κλινικής, των υπολοίπων κλινικών του νοσοκομείου αλλά και άλλων νοσηλευτικών
ιδρυμάτων.
Το έργο της Κλινικής διακρίνεται σε εκπαιδευτικό,
ερευνητικό και κλινικό.
Το εκπαιδευτικό έργο περιλαμβάνει:
α) Την εκπαίδευση των φοιτητών του Τμήματος Ιατρικής που επιτελείται από το διδακτικό και ερευνητικό
προσωπικό και είναι θεωρητική και πρακτική, σύμφωνα
με το πρόγραμμα σπουδών.
β) Την εκπαίδευση ειδικευόμενων ιατρών για την απόκτηση της ειδικότητας στην Παθολογία, την Καρδιολογία,
την Αιματολογία και τη Γαστρεντερολογία ή την εξειδίκευση στο Σακχαρώδη Διαβήτη και την Αρτηριακή
Υπέρταση. Διακρίνεται σε πρακτική και θεωρητική. Η
πρακτική αποσκοπεί στην απόκτηση πείρας στη διαγνωστική και θεραπευτική αγωγή. Η θεωρητική εκπαίδευση
περιλαμβάνει κλινικά και θεωρητικά μαθήματα, διαλέξεις
από τα μέλη ΔΕΠ και προσκεκλημένους ομιλητές, συζητήσεις, ενδιαφερουσών περιπτώσεων, κλινικοπαθολογι-
κές συζητήσεις, βιβλιογραφική ενημέρωση, διδακτικές
επισκέψεις από το διευθυντή της κλινικής και τα μέλη
ΔΕΠ και εκπαιδευτικά συνέδρια, στρογγυλές τράπεζες
και σεμινάρια.
γ) Την εκπαίδευση ιατρών ή άλλων επιστημόνων στα
πλαίσια της εκπόνησης διδακτορικών διατριβών ή άλλων επιστημονικών εργασιών, μετά από απόφαση του
Τμήματος Ιατρικής.
δ) Την εκπαίδευση ειδικευομένων ιατρών Παθολογίας, Αιματολογίας, Καρδιολογίας, Γαστρεντερολογίας
και άλλων ειδικοτήτων και εξειδικεύσεων (Αρτηριακή
Υπέρταση, Σακχαρώδης Διαβήτης) στα πλαίσια της συνεχιζόμενης ιατρικής εκπαίδευσης.
ε) Την εκπαίδευση του νοσηλευτικού προσωπικού του
Νοσοκομείου και άλλων Νοσοκομείων και των φοιτητών
νοσηλευτικών τμημάτων Α.Ε.Ι., σε συνεργασία με το νοσηλευτικό προσωπικό της κλινικής και τις αντίστοιχες
νοσηλευτικές σχολές.
Το ερευνητικό έργο περιλαμβάνει την εκτέλεση και
δημοσίευση κλινικών και πειραματικών μελετών από
τα μέλη ΔΕΠ της οικείας κλινικής αυτοτελώς ή σε συνεργασία με άλλα μέλη ΔΕΠ ή ερευνητές καθώς και
πρωτότυπων διδακτορικών διατριβών. Αποτελεί πρωταρχικό μέλημα της κλινικής, γίνεται με την επίβλεψη
του διευθυντή και με σκοπό την αποτελεσματικότερη
αντιμετώπιση των διάφορων νόσων της Παθολογίας,
των ειδικοτήτων και των εξειδικεύσεων της, καθώς και
των γνωστικών αντικειμένων της και με τελικό στόχο τη
βελτίωση της παρεχόμενης περίθαλψης στους ασθενείς.
Το κλινικό έργο περιλαμβάνει την κλινική διάγνωση,
την παρακλινική διερεύνηση, τη θεραπευτική αντιμετώπιση και τη συνολική φροντίδα των ασθενών που
νοσηλεύονται στην οικεία κλινική και στις μονάδες της
ή παρακολουθούνται στο εξωτερικό ιατρείο. Τα μέλη
ΔΕΠ και οι λοιποί ιατροί της κλινικής, συνοδευόμενοι
από τους ειδικευόμενους ιατρούς και ομάδα φοιτητών
επισκέπτονται τους ασθενείς για ενημέρωση, συμπλήρωση, αλλαγή ή διακοπή νοσηλείας, ή παραγγελία για ερ-
γαστηριακές και λοιπές εξετάσεις. Στις επισκέψεις αυτές,
στις οποίες παρίσταται και ο διευθυντής, συζητούνται
διαγνωστικά και θεραπευτικά προβλήματα ενδιαφερουσών περιπτώσεων.
Άρθρο 4
Προσωπικό
Η «Β΄ Προπαδευτική Παθολογική Κλινική» στελεχώνεται από:
1. Καθηγήτριες/καθηγητές και λέκτορες του Τομέα Παθολογίας του Τμήματος Ιατρικής που το γνωστικό τους
αντικείμενο συμπίπτει με τα γνωστικά αντικείμενα της
Κλινικής, όπως αυτά προσδιορίζονται στο άρθρο 1 της
παρούσης [άρθρο 28Α (παρ. 4) του ν. 4485/2017, όπως
αυτό προστέθηκε με το άρθρο 51 του Ν. 4559/2018).
2. Μέλη του Ειδικού Διδακτικού Προσωπικού (ΕΔΙΠ) και
Ειδικού Τεχνικού Εργαστηριακού Προσωπικού (ΕΤΕΠ),
μέλη Ειδικού Εκπαιδευτικού Προσωπικού (ΕΕΠ), που το
γνωστικό τους αντικείμενο συμπίπτει με τα γνωστικά
αντικείμενα του Εργαστηρίου [άρθρο 28Α (παρ. 5) του
ν. 4485/2017, όπως αυτό προστέθηκε με το άρθρο 51
του ν. 4559/2018].
3. Επισκέπτες καθηγητές που ανήκουν σε άλλα ΑΕΙ της
αλλοδαπής ή ημεδαπής και εξειδικευμένους επιστήμονες.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1155/08.04.2019
4. Καθηγητές και ερευνητές που ανήκουν σε άλλα ΑΕΙ
ή ερευνητικά κέντρα και συνεργάζονται κατά περίπτωση
με το Εργαστήριο.
5.
Μεταδιδακτορικούς ερευνητές, διδάκτορες,
υποψήφιους διδάκτορες και μεταπτυχιακούς φοιτητές
που συμμετέχουν στην εκτέλεση έργων και προσφορά
υπηρεσιών του Εργαστηρίου.
Το προσωπικό αυτό συμπληρώνεται με ειδικευόμενους και ειδικευόμενους ιατρούς του Ε.Σ.Υ. που τοποθε-
τούνται σύμφωνα με τις ισχύουσες διατάξεις.
Άρθρο 5
Διοίκηση - Αρμοδιότητες
1.0 διευθυντής της Κλινικής εκλέγεται με τριετή θητεία από την Γενική Συνέλευση του Τομέα Παθολογίας
του Τμήματος Ιατρικής του ΑΠΘ και μπορεί να ανήκει
στις βαθμίδες του καθηγητή, αναπληρωτή καθηγητή και
επίκουρου καθηγητή. Ο Διευθυντής αναπληρώνεται από
το αρχαιότερο μέλος ΔΕΠ της κλινικής, ξεκινώντας από
την πρώτη βαθμίδα και εξαντλώντας τις βαθμίδες μέχρι
και του επίκουρου (άρθρο 29Α του ν. 4485/2017 όπως
αυτό προστέθηκε με το άρθρο 51 του ν. 4559/2018). Είναι δυνατή η εκλογή του ίδιου προσώπου ως Διευθυντή
για περισσότερες από μία θητείες.
2. Ο Διευθυντής ασκεί τις εξής αρμοδιότητες που είναι
η κατάρτιση και υποβολή στη Συνέλευση του Τμήματος
Ιατρικής της Σχολής Επιστημών Υγείας και στη Γενική
Συνέλευση του οικείου Τομέα του ετήσιου προγράμματος λειτουργίας για τις διδακτικές και ερευνητικές δρα-
στηριότητες και μεριμνά για την εφαρμογή του, για την
υλοποίηση των αποφάσεων των συλλογικών οργάνων
του Νοσοκομείου στο οποίο λειτουργεί η Κλινική, για
την παροχή νοσηλευτικού έργου, για τη στελέχωση και
την οικονομική διαχείριση των εσόδων της Κλινικής, για
την υποβολή του ετήσιου απολογισμού των δραστηριοτήτων, εισηγείται στη Γενική Συνέλευση του οικείου
Τομέα για τον ορισμό υπευθύνων στις ειδικές μονάδες,
για αναλώσιμα υλικά και για τον κινητό εξοπλισμό και
η απογραφή κάθε εγγράφου. Τα κριτήρια επιλογής των
υπευθύνων των ειδικών μονάδων αφορούν την επιστημονική γνώση, τη μετεκπαίδευση, τη μακρόχρονη
εμπειρία και τη δραστηριότητα τους στο αντικείμενο με
το οποίο ασχολείται η οικεία μονάδα. Οι επιστημονικοί
υπεύθυνοι μεριμνούν για την απρόσκοπτη λειτουργία
της μονάδας, στα πλαίσια των αποφάσεων του διευθυντή και των οδηγιών των οργάνων διοίκησης του νοσο-
κομείου, στο οποίο λειτουργεί η Κλινική. Ο Διευθυντής
μπορεί να καλεί τους υπευθύνους των μονάδων όταν
συζητούνται θέματα της μονάδας τους, να αναθέτει συγκεκριμένες αρμοδιότητες σ' αυτούς και να συγκροτεί
επιτροπές για τη μελέτη ειδικών θεμάτων.
Άρθρο 6
Εγκατάσταση - Λειτουργία
Η Κλινική είναι εγκατεστημένη στο Γενικό Νοσοκομείο
Θεσσαλονίκης ΙΠΠΟΚΡΑΤΕΙΟ (κοινή υπουργική απόφαση με αριθμό Α3β/οικ. 4407/5-3-1986 - ΦΕΚ 142/τ.Β΄/
2-4-1986 - η οποία κυρώθηκε με το άρθρο 61 του ν. 1759/
18-3-1988 - ΦΕΚ 50/τ.Α΄/18-3-1988).
Ο Διευθυντής της Κλινικής έχει την ευθύνη για την εν
γένει λειτουργία αυτής μετά των Μονάδων - Τμημάτων
και των Εργαστηρίων της, τη χρησιμοποίηση οργάνων
και υλικών και την παραμονή των εργαζομένων στους
χώρους που πραγματοποιούνται Κλινικές και Πειραματικές μελέτες. Ο Διευθυντής ενημερώνεται και εγκρίνει
τη διενέργεια κάθε ερευνητικής εργασίας πριν από τη
διεξαγωγή της και καθορίζει την προτεραιότητα χρήσης
οργάνων και χώρων, όταν δεν υπάρχει σχετική απόφαση.
Η χρησιμοποίηση ειδικών οργάνων επιτρέπεται στο
προσωπικό της Κλινικής ή σε ερευνητές που έχουν ειδική
επί των οργάνων αυτών εκπαίδευση. Κινητά όργανα και
σκεύη, τα οποία παραδίδονται για τη διεξαγωγή ερευνητικής εργασίας επιστρέφονται μετά τη χρησιμοποίηση
τους, στην κατάσταση που έχουν παραδοθεί. Στην κλινική τηρούνται κανόνες ασφαλείας και υγιεινής σύμφωνα
με τα προβλεπόμενα στις κείμενες διατάξεις.
Με εισήγηση του Διευθυντή στα αρμόδια όργανα της
Σχολής ή του Ιδρύματος είναι δυνατή η πρόσληψη διακεκριμένων επιστημόνων σε τομείς σχετικούς με τις
διδακτικές, ερευνητικές και νοσηλευτικές δραστηριότητες της Κλινικής.
Άρθρο 7
Πόροι - Έσοδα
Τα έσοδα της Κλινικής προέρχονται από:
α. Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή για λογαριασμό τρίτων.
β. Τη διάθεση ερευνητικών και εν γένει επιστημονικών
προϊόντων.
γ. Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα.
δ. Τις κληρονομιές, τις δωρεές και τις κληροδοσίες που
καταλείπονται στο Πανεπιστήμιο εφόσον δεν τίθενται
όροι που αντιβαίνουν στους σκοπούς της οικείας κλινικής και του Πανεπιστημίου Θεσσαλονίκης.
ε. Τις τυχόν πιστώσεις που διατίθενται από το Τμήμα
Ιατρικής του Α.Π.Θ., χωρίς την επιπλέον επιβάρυνση του
τακτικού προϋπολογισμού του Πανεπιστημίου.
Άρθρο 8
Τηρούμενα βιβλία
1. Τα βιβλία και στοιχεία που τηρούνται από την κλινική
είναι τα εξής: Πρωτόκολλο εισερχόμενης - εξερχόμενης
αλληλογραφίας, βιβλίο βαθμολογίας φοιτητών, αρχείο
ασθενών, βιβλίο περιουσιακών στοιχείων (κτηματολόγιο), φάκελοι οικονομικών στοιχείων κάθε έτους, κατά-
λογος επιστημονικών βιβλίων, περιοδικών και οργάνων,
βιβλίο επιστημονικής δραστηριότητας και βιβλίο μεταβολής προσωπικού.
2. Με απόφαση του διευθυντή μπορεί ακόμη να τηρείται και κάθε άλλο βιβλίο ή στοιχείο το οποίο κρίνεται
απαραίτητο ή προβλέπεται από ειδικές διατάξεις.
Άρθρο 9
Τίτλος - Σφραγίδα
1. Ο τίτλος της Κλινικής είναι: «Β΄ ΠΡΟΠΑΙΔΕΥΤΙΚΗ
ΠΑΘΟΛΟΓΙΚΗ ΚΛΙΝΙΚΗ ΤΟΥ ΤΜΗΜΑΤΟΣ ΙΑΤΡΙΚΗΣ ΤΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1155/08.04.2019
ΣΧΟΛΗΣ ΕΠΙΣΤΗΜΩΝ ΥΓΕΙΑΣ ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ», ο οποίος αναγράφεται
σε κάθε έντυπο της. Αυτός ο τίτλος, καθώς και τα στοιχεία του διευθυντή της κλινικής, αναγράφονται στους
χώρους του νοσοκομείου όπου είναι εγκατεστημένη και
δραστηριοποιείται η Κλινική.
2. Η Κλινική χρησιμοποιεί για την αλληλογραφία της
στρογγυλή σφραγίδα που αναγράφει στον εξωτερικό
κύκλο «Β' ΠΡΟΠΑΙΔΕΥΤΙΚΗ ΠΑΘΟΛΟΓΙΚΗ ΚΛΙΝΙΚΗ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ».
Ανάλογη σφραγίδα, με τα στοιχεία στην αγγλική γλώσσα, χρησιμοποιεί η Κλινική για τη ξενόγλωσση αλληλο-
γραφία και τα έγγραφα της.
Άρθρο 10
Έναρξη ισχύος
Η ισχύς της παρούσης αρχίζει από τη δημοσίευσή της
στην Εφημερίδα της Κυβερνήσεως.
Η πράξη αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 13 Μαρτίου 2019
Ο Πρύτανης
ΠΕΡΙΚΛΗΣ ΜΗΤΚΑΣ

[Source: 20190201155.pdf | Tokens: 13917]